1998R2334 — SL — 13.02.1999 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 2334/98

z dne 29. oktobra 1998

o določitvi posebnih ukrepov, ki odstopajo od uredb (EGS) št. 3665/87, (EGS) št. 3719/88 in (ES) št. 1372/95 glede perutninskega mesa







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso ( 1 ), kakor je bila nazadnje spremenjena z Uredbo Komisije (ES) št. 2916/95 ( 2 ), in zlasti členov 8(12) in 15 Uredbe, ker Uredba Sveta (EGS) št. 565/80 ( 3 ), kakor je bila spremenjena z Uredbo (EGS) št. 2026/83 ( 4 ), določa splošna pravila o vnaprejšnjem plačilu izvoznih nadomestil za kmetijske proizvode; ker Uredba Komisije (EGS) št. 3665/87 ( 5 ), kakor je bila nazadnje spremenjena z Uredbo (ES) št. 604/98 ( 6 ), določa skupna podrobna pravila za uporabo sistema izvoznih nadomestil za kmetijske proizvode; ker Uredba Komisije (EGS) št. 3719/88 ( 7 ), kakor je bila nazadnje spremenjena z Uredbo (ES) št. 1044/98 ( 8 ), določa skupna podrobna pravila za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode; ker Uredba Komisije (ES) št. 1372/95 ( 9 ), kakor je bila nazadnje spremenjena z Uredbo (ES) št. 1009/98 ( 10 ), določa podrobna pravila za izvajanje sistema izvoznih dovoljenj v sektorju perutnine; ker so problemi, ki prevladujejo na trgu v Rusiji od druge polovice avgusta 1998, resno škodovali gospodarskim interesom izvoznikov in ker so tako nastale razmere škodljivo vplivale na izvozne možnosti, predvidene v uredbah (EGS) št. 565/80, (EGS) št. 3665/87 in (EGS) št. 3719/88; ker je treba glede na to omejiti te škodljive posledice s sprejetjem posebnih ukrepov in podaljšanjem nekaterih rokov, določenih v uredbah, ki se uporabljajo za nadomestila, tako da bi se lahko uredili izvozni posli, ki niso bili dokončani zaradi zgoraj navedenih okoliščin; ker naj imajo korist od teh odstopanj samo tisti izvozniki, ki lahko dokažejo, zlasti na podlagi dokumentov iz člena 1(2) Uredbe Sveta (EGS) št. 4045/89 ( 11 ), kakor je bila nazadnje spremenjena z Uredbo (ES) št. 3235/94 ( 12 ), da so zaprosili za dovoljenja zaradi izvoza v Rusijo; ker naj glede na razvoj dogodkov začne ta uredba veljati takoj in naj se uporablja od 1. avgusta 1998; ker so ukrepi, predvideni s to uredbo, v skladu z mnenjem Upravljalnega odbora za perutninsko meso in jajca, SPREJELA NASLEDNJO UREDBO:







Člen 1

1. Ta uredba se uporablja za proizvode, naštete v členu 1(1) Uredbe (EGS) št. 2777/75, za katere so bila izvozna dovoljenja izdana v skladu z Uredbo (ES) št. 1372/95 in imajo v okencu 7 navedbo „Rusija“ ali drugo državo v isti coni nadomestil kakor Rusija, kakor je opredeljeno v Prilogi k Uredbi Komisije (ES) št. 1516/98 ( 13 ).

2. V slednjem primeru se ta uredba uporablja samo, če lahko izvoznik izdajatelju zadovoljivo dokaže, da so bila zahtevana zaradi izvoza v Rusijo.

Ocena organa, ki je izdal dovoljenje, temelji zlasti na trgovinskih dokumentih iz člena 1(2) Uredbe (EGS) št. 4045/89.

▼M1

Člen 2

1. Na zahtevek imetnika, predložen pred 1. marcem 1999, se razveljavijo izvozna dovoljenja, izdana na podlagi Uredbe Komisije (ES) št. 1372/95 ( 14 ) in zahtevana pred 29. avgustom 1998, razen dovoljenj, ki jim je rok veljavnosti potekel pred 1. avgustom 1998, varščine pa se sprostijo.

2. Na zahtevek nosilca dejavnosti se povrne predplačilo nadomestila za proizvode, za katere so bile carinske izvozne formalnosti dokončane najpozneje do 29. avgusta 1998, vendar še niso zapustili carinskega območja Skupnosti, ali ki spadajo pod režime, predvidene v členih 4 in 5 Uredbe (EGS) št. 565/80, in se sprostijo razne varščine v zvezi s takimi postopki.

▼B

Člen 3

15 in 20 % povečanja iz člena 23(1) ali drugega pododstavka člena 33(1) Uredbe (EGS) št. 3665/87 se ne uporabljajo za izvoz, opravljen na podlagi dovoljenj, zahtevana pred 29. avgustom 1998, če so bile carinske formalnosti za sprostitev za porabo v tretji državi končane pred tem datumom.

Člen 4

Na zahtevek izvoznika se za proizvode, za katere so bile carinske izvozne formalnosti končane pred 29. avgustom 1998 ali ki so zapadli pod kateri koli režim iz členov 4 in 5 Uredbe (EGS) št. 565/80 pred tem datumom, se 60-dnevni rok iz člena 30(1)(b)(i) Uredbe (EGS) št. 3719/88 in člena 4(1) ter člena 32(1) Uredbe (EGS) št. 3665/87 podaljša na ►M1 210 dni ◄ .

▼M1

Člen 5

Države članice vsak četrtek uradno sporočijo količino proizvodov v preteklem tednu, zajetih v ukrepe iz člena 2(1) in (2) in navedejo datum izdaje dovoljenj in zadevne kategorije.

▼B

Člen 6

Ta uredba začne veljati dan po objavi v Uradnem listu Evropskih skupnosti.

Uporablja se od 1. avgusta 1998.

Ta uredba je v celoti zavezujoča in se neposredno uporablja v vseh državah članicah.